Αλεξάνδρα του Φάιφ

Η Αλεξάνδρα, Δούκισσα του Φάιφ (Princess Alexandra, 2nd Duchess of Fife, 17 Μαΐου 1891 - 26 Φεβρουαρίου 1959), ήταν κόρη του Αλεξάντερ Νταφ, 1ου Δούκα του Φάιφ, και της Λουίζας του Ηνωμένου Βασιλείου, καθώς και εγγονή του Εδουάρδου Ζ΄. http://www.unofficialroyalty.com/princess-alexandra-2nd-duchess-of-fife-princess-arthur-of-connaught/

Η Αλεξάνδρα Βικτωρία Αλβέρτα Εντουίνα Λουίζα γεννήθηκε στις 17 Μαΐου 1891 στην Οικία Ηστ Σην του Ρίτσμοντ, πέμπτη στη σειρά διαδοχής του βρετανικού θρόνου. Παρότι ήταν εγγονή του Βρετανού μονάρχη, δεν έλαβε τον τίτλο Πριγκίπισσα του Ηνωμένου Βασιλείου της Μεγάλης Βρετανίας και της Ιρλανδίας, ούτε και την προσφώνηση Βασιλική Υψηλότητα, καθώς ο πατέρας της ήταν Δούκας. Στις 5 Νοεμβρίου 1905 ο Εδουάρδος Ζ΄ ανακήρυξε την μεγαλύτερη κόρη του, Λουίζα, σε Βασιλοπούλα. Έπειτα, χορήγησε τον τίτλο της Πριγκίπισσας στην Αλεξάνδρα και την αδελφή της. 

Γύρω στο 1910 η Αλεξάνδρα σύναψε μια κρυφή σχέση με τον Χριστόφορο της Ελλάδας, γιο του Γεωργίου Α΄.http://royalmusingsblogspotcom.blogspot.gr/2010/10/alexandra-princess-who-might-have-been.html Ο δεσμός τους τερματίστηκε με παρέμβαση των γωνιών τους, καθώς ο Χριστόφορος και η Αλεξάνδρα ήταν πρώτα ξαδέλφια, μεταξύ των οποίων ο γάμος δεν επιτρέπεται από την Ορθόδοξη Εκκλησία.http://www.unofficialroyalty.com/august-10-1888-birth-of-christopher-of-greece-and-denmark/

Στις 15 Οκτωβρίου 1913 η Αλεξάνδρα παντρεύτηκε τον Αρθούρο του Κόννωτ στο Βασιλικό Παρεκκλήσι του Παλατιού του Αγίου Ιακώβου στο Λονδίνο. Το ζευγάρι απέκτησε μόνο ένα παιδί, τον Άλασταιρ (1914-1943).

Κατά τη διάρκεια του Α΄ Παγκοσμίου Πολέμου, η Αλεξάνδρα υπηρέτησε ως νοσοκόμα στο Nοσοκομείο Αγία Μαρία του Λονδίνου.http://www.biographybase.com/biography/Alexandra_Duchess_of_Fife_Princess.html Όταν ο σύζυγός της διορίστηκε Γενικός Κυβερνήτης της Νότιας Αφρικής, το 1920, εκείνη τον συνόδευσε στην Πρετόρια και εργάστηκε σε τοπικά νοσοκομεία.http://www.britishmuseum.org/research/search_the_collection_database/term_details.aspx?bioId=166515

Η Αλεξάνδρα πέθανε στις 26 Φεβρουαρίου 1959 στο σπίτι της στο Λονδίνο και ενταφιάστηκε στο Παρεκκλήσι του Αγίου Νινιανού στο Μπρέιμαρ.

Παραπομπές

Κατηγορία:Βρετανίδες πριγκίπισσες
Κατηγορία:Βρετανίδες δούκισσες